Rigward dawk li kellhom titjiriet mal-Air Malta li tħassru minħabba l-Covid-19, il-linja tal-ajru qalet li qed toffri għażliet varji lill-klijenti biex jipposponu l-vjaġġ tagħhom. Wara dawn l-inċentivi li ħabbret jumejn ilu, illum l-Air Malta ċċarat li l-għażliet li qed toffri lill-klijenti mhumiex obbligatorji, u jekk wieħed jixtieq xorta jista’ jitlob li jieħu flusu lura. L-Air Malta qalet li offriet diversi għażliet flessibbli biex wieħed jipposponi l-vjaġġ f’forma ta’ vouchers, li jvarjaw minn kreditu li jista’ jintuża fil-futur għal voucher b’żieda ta’ 30% fuq il-prezz tal-passaġġ ibbukkjat. Iktar informazzjoni tista’ tinkiseb minn hawn .